སྟབས་ཀྱིས་ཐ་སྙད་འགའ་ལ་ཞིབ་ཆ་མ་ཐོན་པ་ཡང་མཐོང་།དེ་ནི་ཡོང་ངེས་པ་ཞིག་རེད།འོན་ཀྱང་འདི་ནས་ཁོ་བོས་ཤེས་དང་དོགས་ཡོད་འགའ་བཀོད་ན།དཔེར་ན།ཁྱོག་མཐོང་ལ་མཆོག་ཐོང་ཞེས་བྲིས་འདུགའདི་ཡང་རྩོམ་པ་པོའི་སྒྲ་གདངས་ཀྱི་རྐྱེན་པས་ཡིན་པ་འདྲ།ཁྱོག་མཐོང་ཞེས་པ་འདི་ཚིག་མཛོད་འགར་ཡང་ཐ་སྙད་འདི་མཐོང་རྒྱུ་ཡོད།ཚུལ་མིན་འཁྲིག་སྤྱོད་ལས་སྐྱེས་པའི་བུ་ཕྲུག་རྣམས་ལ་ཉལ་ལོ་ཞེས་བྲིས་འདུག་ཀྱང་ཁ་སྐད་དུ་ཉལ་ལུ་ཟེར།སྐད་འདི་ཡང་གཙང་ཕྱོགས་ཕལ་ཆེ་བའི་ཁ་སྐད་ལས་དོལ་པོའི་ཐུན་མིན་སྐད་མིན།ཉལ་ལུ་ནི་དོན་དུ་ནལ་བུ་ཟེར་བ་དང་དོན་གཅིགའོན་ཀྱང་ཉ་དང་ན་སྒྲ་གདངས་ཉེ་བ་ལས་འཛོལ་བ་མང་བ་དང་།མིང་མཐའི་བུ་ལ་ཁ་སྐད་དུ་ལུ་ཟེར་བ་མང་སྟེ།དྲིལ་བུ་ལ་དྲིལ་ལུ་ཟེར་སྲོལ་ཡོད་པ་ལྟར་ཟུར་ཆག་པ་རེད།ད་དུང་ཡུལ་མིང་ཚྭ་དགའ་ལ་འཆར་ཁ་ཡིན་ནམ་ཞིག་བྲིས་འདུག་མོད།དེ་མིན་རོང་པའི་སྒྲ་གདངས་ཡིན།དེ་བཞིན་མདོ་རྟ་རབ་ལ་ལྟ་རབ།ས་འདང་ལ་ས་ལྡིང་སོགས་ཀྱང་འདུག